धनिष्ठा नक्षत्र के प्रभाव वाले जातक समाजिक व्यवहार में कुशल होते हैं। वे जानते हैं कि समाजिक सम्बन्ध कैसे बनाए और निभाए जाते हैं यही कारण है कि इन जातकों का समाजिक क्षेत्र बहुत बड़ा होता है तथा इसका एक कारण धनिष्ठा नक्षत्र के जातकों का वाक कौशल का भी होता है। कुछ वैदिक ज्योतिषी यह मानते हैं कि किसी कुंडली में धनिष्ठा नक्षत्र का अत्यधिक प्रभाव उन जातक के विवाह तथा वैवाहिक जीवन के लिए अच्छा नहीं है। ऐसे जातकों को अपने वैवाहिक जीवन में कई समस्याओं का सामना करना पड़ सकता है जिसका एक कारण इन जातकों का जिद्दी स्वभाव भी है जो कि उनके वैवाहिक जीवन में वाद-विवाद से होने वाली समस्याओं को जन्म देता है। वैदिक ज्योतिष ने इस नक्षत्र को कई व्यवसायिक क्षेत्रों से जोड़ा है जिनमें धनिष्ठा नक्षत्र के प्रभाव वाले जातक कार्यरत पाए जा सकते हैं।ये हैं – संगीतकार, नर्तक, कलाकार, बांसुरीवादक, ढोलवादक अथवा ऐसे वाद्ययंत्र बजाना जो अंदर से खोखले होते हैं, पुलिसकर्मी, सेनाकर्मी, सुरक्षाकर्मी अथवा सुरक्षा एजेंसी के लिए काम करने वाले व्यक्ति, खिलाड़ी अथवा ऐसे किसी क्षेत्र जिनमें शारीरिक श्रम की आवश्यकता हो। कुछ वैदिक ज्योतिष यह मानते हैं कि किसी कुंडली पर इस नक्षत्र कर कोई विशेष प्रभाव उस कुंडली के जातक को ज्योतिष, आध्यत्मिक अथवा मनोविज्ञान, तांत्रिक, अघोरी अथवा ऐसे किसी क्षेत्र से भी सम्बन्धित कर सकता है।